Гъуэгухэм йолэжь
«ГъуэгуфI шынагъуэншэхэр» лъэпкъ проектым хиубыдэу Курп Ипщэмрэ Ищхъэрэмрэ узэрыдыхьэ гъуэгухэр зэрагъэпэщыж.
Къэбэрдей-Балъкъэрым транспортымрэ гъуэгу хозяйствэмкIэ и министерствэм хъыбар къызэрыдигъэщIамкIэ, километрих зи кIыхьагъ а гъуэгум Инэркъуеймрэ Курп Ипщэмрэ япещIэ Налшыкрэ Тэрч къалэмрэ.
Гъуэгум иджырей мардэхэм тету йолэжь: асфальтыжьыр зэрыщыту трагъэкъэбзыкIри и лъабжьэм геотекстиль пкъыгъуэр кIэщIалъхьащ. Апхуэдэ гъуэгухэр илъэс куэдкIэ къащымыщI Iауэ зекIуэнущ, псыIагъым асфальтри щихъумэнущ. Иджыпсту асфальтобетоныр ирагъэзагъэ. Куэд мыщIэу абы и щIыIум тралъхьэжынущ гъуэгур зыгъэбыдэ мывэкIэщхъымрэ мастикэ пкъыгъуэмрэ. ИтIанэ гъуэгу дамыгъэхэри тращIэнущ. Лэжьыгъэр мы мазэм зэфIагъэкIынущ.

Шэрэдж Дисэ.
